IMISLab/GreekWikipedia huggingface dataset:
Αιθανολαμίνη

Η αιθανολαμίνη (αγγλ. ethanolamine), αλλιώς 2-αμινοαιθανόλη ή μονοαιθανολαμίνη, είναι οργανική χημική ένωση με το χημικό τύπο HOCH2CH2 ΝΗ2 (C2H7ΝΟ). Το μόριο της αιθανολαμίνης είναι διλειτουργικό, που περιέχει τόσο μία πρωτοταγή αμίνη όσο και μία πρωτοταγή αλκοόλη.

 Η αιθανολαμίνη είναι ένα άχρωμο, ιξώδες υγρό με χαρακτηριστική οσμή που μοιάζει με αμμωνία. Τα παράγωγά της είναι ευρέως διαδεδομένα, λ.χ. λιπίδια, ως πρόδρομος μιας ομάδας ακυλαιθανολαμινών (NAEs), που διαμορφώνουν διάφορες βιοχημικές διεργασίες ζώων και φυτών, λ.χ. βλάστηση σπόρων, ανάπτυξη χλωροπλαστών και ανθοφορία, καθώς και πρόδρομη σε συνδυασμό με αραχιδονικό οξύ (C20H32 O2 20: 4, ω-6 ), για να σχηματίσει το ανανδαμίδιο. Οι αιθανολαμίνες περιλαμβάνουν μια ομάδα αμινοαλκοολών. Μια κατηγορία αντιισταμινών αναγνωρίζεται ως αιθανολαμίνες, και περιλαμβάνει τις ενώσεις: καρβινοξαμίνη, κλεμαστίνη, χλωροφαινοξαμίνη, διφαινυδραμίνη και δοξυλαμίνη. Η μονοαιθανολαμίνη παράγεται με χημική επεξεργασία του αιθυλενοξειδίου με υδατικό διάλυμα αμμωνίας. Η αντίδραση αποδίδει επίσης διαιθανολαμίνη και τριαιθανολαμίνη. Η αναλογία των προϊόντων μπορεί να ελεγχθεί με στοιχειομετρία των αντιδρώντων μερών. Η αιθανολαμίνη είναι η δεύτερη κυριότερη χημική ομάδα για φωσφολιπίδια, τις ουσίες δηλαδή που βρίσκονται σε βιολογικές μεμβράνες, ιδιαίτερα των προκαρυωτικών, λ.χ. φωσφατιδυλαιθανολαμίνη. Απαντάται επίσης σε μόρια χημικών αγγελιοφόρων, όπως λ.χ. το παλμιτοϋλαιθανολαμίδιο, το οποίο έχει επίδραση στους υποδοχείς CB1. Η αιθανολαμίνη ονομάζεται συνήθως μονοαιθανολαμίνη (αγγλ. ΜΕΑ) για να ξεχωρίζει από τη διαιθανολαμίνη (αγγλ. DEA) και την τριαιθανολαμίνη (αγγλ. ΤΕΑ). Χρησιμοποιείται ως πρώτη ύλη για την παραγωγή απορρυπαντικών, γαλακτωματοποιητών, στιλβωτικών, φαρμακευτικών προϊόντων, αντιδιαβρωτικών και ενδιάμεσων ενώσεων.Για παράδειγμα, η αντίδραση της αιθανολαμίνης με αμμωνία παράγει την αιθυλενοδιαμίνη που είναι πρόδρομος ένωση για το ευρέως χρησιμοποιούμενο χηλικό, το αιθυλενοδιαμινοτετραοξικό οξύ (EDTA).
Κρορ

Ένα κρορ (συντομογραφία: cr) ή κότι υποδηλώνει δέκα εκατομμύρια (10.000.000 ή 107 στην επιστημονική σημειογραφία) και είναι ίσο με 100 λακχ στο Ινδικό σύστημα αρίθμησης. Γράφεται ως 1.00.00.000 με το τοπικό στιλ των διαχωριστών ομάδων αριθμών (το λακχ είναι ίσο με εκατό χιλιάδες και γράφεται ως 1.00.000).

 Μεγάλα χρηματικά ποσά στην Ινδία, το Πακιστάν, το Μπαγκλαντές και το Νεπάλ γράφονται συχνά σε όρους κρορ. Για παράδειγμα, ο αριθμός 150.000.000 (εκατόν πενήντα εκατομμύρια) γράφεται ως "δεκαπέντε κρορ ρουπίες', '15κρορ" ή "Rs 15 κρορ'. Τα τρισεκατομμύρια (σε μικρή κλίμακα) χρημάτων συχνά γράφονται στο γραπτό ή προφορικό λόγο ως λακχ κρορ. Για παράδειγμα, ένα τρισεκατομμύριο ρουπίες γράφονται με τον ακόλουθο τρόπο: = Ένα λακχ κρορ ρουπίες = ₹1 λακχ κρορ = Rs 1 λακχ κρορ = Rs 105+7 = Rs 1012 = Rs 10.00.00.00.00.000 στην Ινδική σημειογραφία = Rs 1.000.000.000.000 στη Δυτική σημειογραφίαΤο Λακχ επίσης χρησιμοποιείται στη Σρι Λάνκα. Ωστόσο οι περισσότεροι Σριλανκανοί χρησιμοποιούν τον όρο κοατίγια (කෝටිය) ή κότι (கோடி) για το κρορ όταν αναφέρονται σε χρήματα. Η λέξη κρορ είναι δάνειο από την λέξη κρόντι των Πρακρίτ, με τη σειρά της από το Σανσκριτικό κότι, που υποδηλώνει δέκα εκατομμύρια στον Ινδικό σύστημα αρίθμησης, το οποίο έχει ξεχωριστούς όρους για τις περισσότερες δυνάμεις του δέκα από τις 100 έως τις 1019. Το κρορ είναι γνωστό με διάφορα τοπικά ονόματα. Ασσαμικά: কোটি kûti, কৌটি kouti Μπενγκάλι: কোটি koŧi Χίντι: करोड़ karoṛ Γκουγιαράτι: કરોડ karoḍ Κανάντα: ಕೋಟಿ koṭi Κονκάνι: कोटि koṭi ή करोऱ karoṛ Μαλαγιαλάμ: കോടി koḍi (συχνά γράφεται kodi) Μαράθι: कोटि koṭi Νεπάλ: करोड karoḍ Όντια: କୋଟି koṭi Πάλι: koṭi Παντζάμπι: کروڑ‬ - ਕਰੋੜ karoṛ (συχνά γράφεται karor) Σίντι: ڪروڙ kiroṛu Σινχαλεζικά: කෝටිය koṭiya Σιλέτι: কুটি kuṭi Ταμίλ: கோடி kōṭi Τελούγκου: కోటి kōṭi Ουρντού: کروڑ karoṛ Βιρμανικά: ကုဋေ [ɡədè] (γίνεται όλο και πιο αρχαϊκό) Κινέζικα: 克若爾 ή 克若尔 kèruò'ěr, 俱胝 jùzhī στα Κινεζικά Βουδιστικά κείμενα. Ωστόσο χρησιμοποιείται το 一千萬 ή 一千万 yī qiānwàn ("χίλιες μυριάδες") στα συνήθη πλαίσια Ιαπωνικά: クロー kurō. Ωστόσο, το 千万 senman ("χίλιες μυριάδες") χρησιμοποιείται κανονικά. Βλέπε το άρθρο σχετικά με τους Ιαπωνικούς αριθμούς. Καπαμπανγκάν: katâ / kata-katâ Πάστο: کروړ korur περσικά: کرور‎ Krur / Korur Ταγκαλόγκ: karora (αρχαϊκή χρήση, επίσης κοτίχα ή κοτίγια). Κανονικά χρησιμοποιείται το σαμπούνγκ μιλιόν. Ταϊλανδικά: โกฏิ kot ή kot̩i (από τη λέξη κότι των Πάλι, απαρχαιωμένο) Μυριάδα (10,000) Ονόματα των μεγάλων αριθμών Ονόματα των αριθμών στα ελληνικά Λέσχη 100 Κρορ του Μπόλυγουντ Chisholm, Hugh, επιμ.. (1911) «Crore» Εγκυκλοπαίδεια Μπριτάννικα (11η έκδοση) Cambridge University Press
Δυναστεία των Κατζάρων

Ως Δυναστεία των Κατζάρων (Περσικά: سلسله قاجار Selsele-ye Qazar, Αζερικά: قاجارلار Qacarlar) αναφέρεται η τουρκικής καταγωγής βασιλική δυναστεία που κυβέρνησε την περσική αυτοκρατορία από το 1794 έως το 1925. Το κράτος που κυβερνήθηκε από τη δυναστεία ήταν επίσημα γνωστό ως Θείο Κράτος του Ιράν (Περσικά: دولت علیه ایران Dowlat-e Elliye ye Iran). Οι Κατζάροι ανέλαβαν τον πλήρη έλεγχο της αυτοκρατορίας το 1794, με την καθαίρεση του Αλί Χαν, του τελευταίου της δυναστείας Ζαντ. Επεβαλε την ιρανική κυριαρχία σε μεγάλα τμήματα του Καυκάσου και της Κεντρικής Ασίας. Το 1796, ο Μοχάμαντ Χαν Κατζάρ κατέλαβε τη Μασχάντ, θέτοντας τέλος στη δυναστεία των Αφσαριδών και στέφθηκε επίσημα σάχης μετά την τιμωρητική εκστρατεία του εναντίον των γεωργιανών επαρχιών του Ιράν. Στην περιοχή του Καυκάσου, η Δυναστεία των Κατζάρων έχασε αμετάκλητα πολλές από τις περιοχές της αυτοκρατορίας από τη ρωσική αυτοκρατορία κατά τη διάρκεια του 19ου αιώνα.

 Atabaki, Touraj (2006). Iran and the First World War: Battleground of the Great Powers. I.B.Tauris. ISBN 978-1860649646. Amanat, Abbas (1997). Pivot of the Universe: Nasir Al-Din Shah Qajar and the Iranian Monarchy, 1831-1896. I.B.Tauris. ISBN 9781860640971. Fisher, William Bayne· Avery, P.· Hambly, G. R. G· Melville, C. (1991). The Cambridge History of Iran. 7. Cambridge: Cambridge University Press. ISBN 0521200954. Holt, P.M.· Lambton, Ann K.S.· Lewis, Bernard (1977). The Cambridge History of Islam. Cambridge: Cambridge University Press. ISBN 978-0521291361. Kohn, George C. (2006). Dictionary of Wars. Infobase Publishing. ISBN 978-1438129167. Mikaberidze, Alexander (2011). Conflict and Conquest in the Islamic World: A Historical Encyclopedia. 1. ABC-CLIO. ISBN 1598843362. Gvosdev, Nikolas K.: Imperial policies and perspectives towards Georgia: 1760–1819, Macmillan, Basingstoke 2000, ISBN 0-312-22990-9 Lang, David M.: The last years of the Georgian Monarchy: 1658–1832, Columbia University Press, New York 1957 Paidar, Parvin (1997). Women and the Political Process in Twentieth-Century Iran. Cambridge: Cambridge University Press. ISBN 9780521595728. The Qajar (Kadjar) Pages The International Qajar Studies Association Dar ol-Qajar Qajar Family Website Royal Ark-Qajar Website by Christopher Buyers Royal Ark-Qajar Website by Christopher Buyers Some Photos of Qajar Family Members Women's Worlds in Qajar Iran Digital Archive by Harvard University
Volkswagen Amarok

Το Volkswagen Amarok είναι ένα μεγάλων διαστάσεων επαγγελματικό pick-up αυτοκίνητο, που παράγεται από τη γερμανική αυτοκινητοβιομηχανία Volkswagen, από τον Ιανουάριο του 2010. Το μοντέλο έχει διαμήκη κινητήρα εμπρός και η κίνηση μεταδίδεται στους πίσω τροχούς ή στους τέσσερις τροχούς.

 Το όνομα «Amarok» σημαίνει «λύκος» στη γλώσσα των Ινουίτ (το όνομα των Εσκιμώων της Αλάσκας, της Γροιλανδίας και του Καναδά). Επίσης, παραπέμπει και στο «amárach», που σημαίνει «αύριο» στην ιρλανδική γλώσσα. Αρχικά, από τον Ιανουάριο του 2010, το Amarok κατασκευαζόταν μόνο στο εργοστάσιο της στη General Pacheco, Αργεντινή, ενώ από τα μέσα του 2012 η παραγωγή του επεκτάθηκε και στο Ανόβερο, Γερμανία, για τις αγορές της Ευρώπης. Αμέσως μετά την πρώτη κυκλοφορία του στην Αργεντινή, τον Ιανουάριο του 2010, το Amarok ήταν το βασικό όχημα υποστήριξης στο Ράλι Ντακάρ του 2010, με συμμετοχή 45 αυτοκινήτων. Μάλιστα και ο Ρούντολφ Σένκερ, ιδρυτής και κιθαρίστας του γερμανικού ροκ συγκροτήματος Scorpions, είναι υποστηρικτής του Amarok και οδήγησε ένα κατά τη διάρκεια του Ράλι Ντακάρ το 2010. Official VWCV International Amarok Site First Drive: 2011 Volkswagen Amarok by Motor Trend Αρχειοθετήθηκε 2011-06-29 στο Wayback Machine.
Άσλεϊ Μπένσον

Η Άσλεϊ Βικτόρια Μπένσον (αγγλικά: Ashley Victoria Benson, 18 Δεκεμβρίου 1989) είναι Αμερικανίδα ηθοποιός και μοντέλο, γνωστή για τον ρόλο της, ως Hanna Marin στην τηλεοπτική σειρά μυστηρίου-θρίλερ Pretty Little Liars. Eπίσης είναι γνωστή για τη συμμετοχή της στη σαπουνόπερα Days Of Our Lives (2004-2007) ως Abigail Deveraux και στην τηλεοπτική σειρά Eastwick (2009-2010) ως Mia Torcoletti. Το 2012, πρωταγωνίστησε και στην ταινία "Spring Breakers" μαζί με τις Σελίνα Γκόμεζ, Βανέσα Χάντζενς, Ρέιτσελ Κορίν και Γκούτσι Μέιν.

 Γεννήθηκε στις 18 Δεκεμβρίου 1989 και μεγάλωσε στη περιοχή Άναχαϊμ Χιλς της Καλιφόρνια. Είναι κόρη της Σάνον Μπένσον Χαρτ και του Τζέφ Μπένσον. Έχει μια μεγαλύτερη αδερφή, την Σέιλιν Μπένσον, η οποία στο παρελθόν ήταν μαζορέτα για την ομάδα μπάσκετ LA Lakers. Ξεκίνησε μαθήματα μπαλέτου, jazz και hip-hop χορού σε ηλικία μόλις τεσσάρων ετών, ενώ έχει εμφανιστεί και σε αρκετές παραστάσεις μιούζικαλ. Όταν ήταν τεσσάρων ετών, καλέστηκε για audition για να τραγουδήσει σόλο σε τέσσερις χριστουγεννιάτικες εκδηλώσεις που προγραμμάτισε η εκκλησία της γειτονιάς της. Σε ηλικία οκτώ ετών, ξεκίνησε να εργάζεται ως παιδί-μοντέλο, μέσα από το πρακτορείο Ford Modeling Agency συμμετέχοντες σε διάφορες διαφημίσεις. Το 2002, εμφανίστηκε ως μαθήτρια, σε ένα μουσικό videoclip του τραγουδιστή Ρομέο Μίλερ. Έχει εμφανιστεί επίσης, στα videoclip ''BlackLight" των One Call, στο "That Girl" των NLT και στο "Honestly" των Hot Chelle Rae. Συμμετείχε επίσης και σε ένα επεισόδιο της σειράς "Zoey 101" τον Μάρτιο του 2005. Είναι αμφιφυλόφιλη. Από τον Ιανουάριο του 2011 μέχρι τον Οκτώβριο του 2017 είχε δεσμό με τον παραγωγό Ράιαν Γκουντ. Από τον Αύγουστο του 2018 μέχρι τον Απρίλιο του 2020 ήταν ζευγάρι με την ηθοποιό και μοντέλο Κάρα Ντελεβίν, με την οποία γνωρίστηκαν στα γυρίσματα της ταινίας "Her Smell". Πολυμέσα σχετικά με το θέμα Ashley Benson στο Wikimedia Commons
Hermes Airlines

Η Hermes Airlines ήταν Ελληνική αεροπορική εταιρεία ναυλωμένων πτήσεων με έδρα στον Άλιμο της Αθήνας. Εκτελεί ναυλωμένες πτήσεις στην Ευρώπη και τη Μεσόγειο χρησιμοποιώντας την ονομασία της, αλλά και για λογαριασμό άλλων εταιρειών. Διέκοψε τη λειτουργία της το Φεβρουάριο του 2016.

 Η Hermes Airlines ιδρύθηκε στις 24 Μαΐου 2011, για να εξυπηρετήσει την Ευρωπαϊκή αγορά, αλλά και τις αναπτυσσόμενες αγορές της Μέσης Ανατολής και της Αφρικής. Η εταιρεία είναι μέλος του ομίλου εταιρειών της Air Mediterranée ο οποίος κατέχει μια σταθερή θέση παρουσίας στην Ευρωπαϊκή βιομηχανία τουρισμού για πολλά χρόνια. Η Hermes κατέχει ελληνικό πιστοποιητικό αερομεταφορέα (AOC) καθώς και ελληνική άδεια λειτουργίας (OL) και κατέχει έξι αεροσκάφη. Τα αεροσκάφη πετούν σε πολλούς προορισμούς ξεκινώντας από διαφορετικές βάσεις.Η εταιρεία είναι μέλος του Ευρωπαϊκού Οργανισμού Ασφάλειας της Αεροπορίας (EASA). Η Hermes διαθέτει το δικό της δίκτυο τακτικών και ναυλωμένων πτήσεων εντός και εκτός Ευρώπης, καθώς και ναύλωση αεροσκαφών με αερομεταφορείς από όλο τον κόσμο, για μακροχρόνια ή σύντομη περίοδο. Ο στόλος της Hermes Airlines αποτελείται από τα ακόλουθα αεροσκάφη: Επίσημος ιστότοπος
Γκεβχερχάν Σουλτάνα (κόρη του Σελίμ Β΄)

Η Γκεβχερχάν Σουλτάν (Οθ. Τούρκικα:گوھرخان سلطان) (Τούρκικα: Gevherhan Sultan, 1544 - 1580) ήταν κόρη του σουλτάνου Σελίμ Β΄ και της Χασεκί Νουρμπανού Σουλτάν της Οθωμανικής Αυτοκρατορίας, εγγονή του Σουλεϊμάν του Μεγαλοπρεπή και της Χουρέμ Σουλτάν, και αδελφή του σουλτάνου Μουράτ Γ΄.

 Η Γκεβχερχάν γεννήθηκε στο Ικόνιο το 1544 και ήταν μία από τις τέσσερις κόρες του σουλτάνου Σελίμ Β' και της αγαπημένης συζύγου του Χασεκί Νουρμπανού Σουλτάν. Οι άλλες ήταν η Εσμαχάν Σουλτάν, η Φατμά Σουλτάν και η Σαχ Σουλτάν. Υπάρχουν θεωρίες ότι η Γκεβχερχάν ήταν κόρη μιας άλλης παλλακίδας του Σελίμ. Την 1η Αυγούστου 1562 ο Σουλεϊμάν γιόρτασε τον τριπλό γάμο των εγγονών του. Η Εσμαχάν παντρεύτηκε τον Σοκολού Μεχμέτ Πασά, η Γκεβχερχάν παντρεύτηκε τον Πιγιαλέ Πασά και η Σαχ παντρεύτηκε τον Χασάν Αγά. Μετά τον γάμο η Μιχριμάχ Σουλτάν, κόρη του Σουλεϊμάν Α΄ και της Χουρέμ Σουλτάν και θεία της Γκεβχερχάν, πιέσε για μια μια ναυτική εκστρατεία εναντίον της Μάλτας και υποσχέθηκε να να εξοπλίσει τετρακόσια πλοία με δικά της έξοδα. Ωστόσο, ο Σουλεϊμάν και ο γιος του Σελίμ, αδελφός της Μιχριμάχ και πατέρας της Γκεβχερχάν, εμπόδισαν την εκστρατεία να προχωρήσει, έτσι ώστε ο ναύαρχος, Πιγιαλέ Πασά, να μπορέσει να παραμείνει στην Κωνσταντινούπολη με τη νέα του σύζυγο, Γκεβχερχάν. Το Δημόσιο Ταμείο κάλυψε τα έξοδα για τον αυτοκρατορικό γάμο και χορήγησε 10.000 φιορίνια ως γαμήλιο δώρο στον Πιγιαλέ Πασά. Από αυτόν τον γάμο γεννήθηκαν δύο κόρες, η Αϊσέ Σουλτάν και η Φατμά Σουλτάν. Ο Πιγιαλέ Πασά πέθανε το 1578 και λέγεται ότι η Γκεβχερχάν παντρεύτηκε το 1579 τον Μπογιαλί Μεχμέτ Πασά. Η Γκεβχερχάν πέθανε το 1580 στην Κωνσταντινούπολη σε ηλικία 36 ετών και τάφηκε στο μαυσωλείο του πατέρα της, Σελίμ Β΄, δίπλα στην Αγία Σοφία. Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback) Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)
Παπ Σεκ Ντιόπ

Ο Παπ Σεκ Ντιόπ Γκεγ (γαλλικά: Pape Cheikh Diop Gueye) (γενν. 8 Αυγούστου 1997) είναι Σενεγαλέζος-Ισπανός επαγγελματίας ποδοσφαιριστής, ο οποίος αγωνίζεται ως κεντρικός μέσος για την Έλτσε.

 Ο Ντιόπ μετακόμισε με την οικογένειά του στην Ισπανία όταν ήταν 1 μηνός. Μετά τις ακαδημίες νέων των ΚΙ ντε λα Αμιστάδ και ΑΚ Μοντανιέρος ΚΦ, εντάχθηκε στην ομάδα νέων της Θέλτα Βίγο το 2013. Ο Ντιόπ έκανε το ντεμπούτο του στην Β ομάδα στις 23 Αυγούστου 2014, μπαίνοντας ως αλλαγή στο δεύτερο ημίχρονο σε μια εκτός έδρας νίκη με 2-0 για τη Σεγούντα Ντιβισιόν Β εναντίον της ΚΝ Λεαλτάδ. Σκόραρε το πρώτο του γκολ οκτώ ημέρες αργότερα, σημειώνοντας το τελευταίο σε μια εντός έδρας νίκη με 5–0 επί της ΟΠ Λανγρέο.Στις 11 Αυγούστου 2015, ο Ντιόπ υπέγραψε νέο πενταετές συμβόλαιο με τον σύλλογο, με ισχύ μέχρι το 2020. Έκανε το ντεμπούτο του στην πρώτη ομάδα - και στην Πριμέρα Ντιβισιόν - στις 12 Δεκεμβρίου του ίδιου έτους, αντικαθιστώντας τον Νολίτο στα τελευταία λεπτά μιας εντός έδρας νίκης με 1-0 επί της ΡΚΝ Εσπανιόλ.Ο Ντιόπ σημείωσε το πρώτο του γκολ στην Πριμέρα Ντιβισιόν στις 27 Νοεμβρίου 2016, σημειώνοντας το τελευταίο σε μια εντός έδρας νίκη με 3–1 εναντίον της Γρανάδα ΚΦ Στις 31 Ιανουαρίου, επέκτεινε το συμβόλαιό του μέχρι το 2021 και προήχθη οριστικά στο βασικό σχήμα, παίρνοντας τη φανέλα με το νούμερο 4. Στις 29 Αυγούστου 2017, η Ολιμπίκ Λυών ανακοίνωσε την υπογραφή του Ντιόπ με πενταετές συμβόλαιο. Το κόστος μεταγραφής που καταβλήθηκε στη Θέλτα αναφέρθηκε στα 10 εκατομμύρια ευρώ, με 4 εκατομμύρια ευρώ πιθανά μπόνους. Θέλτα Βίγο (δανεισμός) Στις 14 Αυγούστου 2019, αφού συμμετείχε με φειδώ, επέστρεψε στη Θέλτα ως δανεικός για τη σεζόν 2019–20. Ντιζόν (δανεισμός) Στις 6 Αυγούστου 2020, ο Ντιόπ εντάχθηκε με μονοετή δανεισμό στη γαλλική Ντιζόν ΦΚΟ. Η συμφωνία περιελάμβανε οψιόν αγοράς 5 εκατομμυρίων ευρώ, συν επιπλέον 1,5 εκ. ευρώ σε μπόνους και ρήτρα αμοιβής πώλησης 15%. Ο Ντιόπ έκανε το ντεμπούτο του για την Ντιζόν σε μια ήττα με 1–0 από την Ανζέ ΣΚΟ στις 22 Αυγούστου 2020. Στις 29 Ιουνίου 2022, ο Ντιόπ υπέγραψε διετές συμβόλαιο με τον Άρη Θεσσαλονίκης. Γεννημένος στη Σενεγάλη και μεγαλωμένος στην Ισπανία, ο Ντιόπ ήταν διεθνής με τις «μικρές» εθνικές Ισπανίας Κ18, Κ19 και Κ21. Με την Εθνική Κ19 κατέκτησε το Ευρωπαϊκό Πρωτάθλημα Κ19 του 2015. Τον Σεπτέμβριο του 2018, ο Ντιόπ δήλωσε την επιλογή του να αγωνιστεί για την Ισπανία.Άλλαξε επιλογή και εκπροσώπησε για πρώτη φορά την Εθνική Σενεγάλης σε μια φιλική ήττα με 3–1 από το Μαρόκο στις 9 Οκτωβρίου 2020. Ισπανία Κ19 Ευρωπαϊκό Πρωτάθλημα K19: 2015 Προφίλ Pape Diop στο BDFutbol Προφίλ του Pape Diop στο Futbolme (Ισπανικά) (Αγγλικά) Προφίλ Pape Diop στο Soccerway Προφίλ στο Transfermarkt.com
Όσκαρ Πιστόριους

Ο Όσκαρ Λέοναρντ Καρλ Πιστόριους (Oscar Leonard Carl Pistorius, 22 Νοεμβρίου 1986) είναι Νοτιοαφρικανός δρομέας γνωστός και ως «Blade Runner» και ως «ο γρηγορότερος άνθρωπος χωρίς πόδια». Κρίθηκε ένοχος και καταδικάστηκε σε φυλάκιση για τον φόνο της συντρόφου του.

 Στην ηλικία των έντεκα μηνών ακρωτηριάστηκε και στα δυο πόδια, κάτω από τα γόνατα, διότι εκ γενετής του έλειπε η περόνη. Αυτό όμως δεν τον απέτρεψε από το να ασχοληθεί με τον αθλητισμό. Έχει παίξει σε ομάδες ράγκμπι κ.ά., μα τον κέρδισε ο στίβος. Το 2004, σε ηλικία 18 μόλις χρονών, είχε την πρώτη του διάκριση στην Παραολυμπιάδα της Αθήνας. Τότε πήρε το χάλκινο μετάλλιο στα εκατό μέτρα και το χρυσό στα διακόσια. Στην επόμενη Παραολυμπιάδα, στο Πεκίνο, κατέκτησε το χρυσό και στα τρία αγωνίσματα που έλαβε μέρος (100 μ, 200 μ, 400μ). Έπειτα από πολλή προσπάθεια (η IAAF αλλά και κάποιοι αθλητές πίστευαν πως τα τεχνητά μέλη που χρησιμοποιεί ο Πιστόριους του έδιναν ένα πλεονέκτημα απέναντι στους αρτιμελείς αθλητές) ο Όσκαρ κατόρθωσε να αγωνιστεί στους Ολυμπιακούς του Λονδίνου καθώς πήρε την πρόκριση στο Παγκόσμιο πρωτάθλημα του 2011 στην Νταεγού όπου κατέκτησε το ασημένιο μετάλλιο στη σκυταλοδρομία 4x400 μ. Στην Ολυμπιάδα του Λονδίνου έφτασε μέχρι τον ημιτελικό των 200 μ. και αγωνίστηκε στον τελικό της σκυταλοδρομίας με τη Νότια Αφρική. Στους Παραολυμπιακούς Αγώνες του 2012, ο Πιστόριους σημείωσε παγκόσμιο ρεκόρ στα προκριματικά των 200μ της κατηγορίας Τ44. Στον τελικό, ωστόσο, ηττήθηκε από τον Βραζιλιάνο Άλαν Ολιβέιρα. Στις 14 Φεβρουαρίου 2013 o Όσκαρ Πιστόριους συνελήφθη στη Πρετόρια για το φόνο της συντρόφου του. Σύμφωνα με τα νοτιοαφρικανικά μέσα, ο Όσκαρ Πιστόριους πυροβόλησε και σκότωσε τη σύντροφό του, Ρίβα Στέενκαμπ, περνώντας την για διαρρήκτη, στις 4 μετά τα μεσάνυχτα στο σπίτι του στο Silver Lake. Στη δίκη που επακολούθησε, ο Πιστόριους κατηγορήθηκε για φόνο εκ προμελέτης, ενώ η γραμμή υπεράσπισής του υποστηρίζει ότι πρόκειται για ατύχημα, όταν την πέρασε για κλέφτη που είχε μπει στο σπίτι του. Τις 22 Φεβρουαρίου 2013 αφέθηκε ελεύθερος με εγγύηση 1 εκατομμύριο ραντ (85.470 ευρώ). Η δίκη του ξεκίνησε τις 3 Μαρτίου 2014. Στις 21 Οκτωβρίου 2014 καταδικάστηκε σε 5 χρόνια φυλάκισης για βαριά αμέλεια.Στις 3 Δεκεμβρίου 2015 ο Πιστόριους κρίθηκε ένοχος για φόνο της Στέενκαμπ έπειτα από αναίρεση της προηγούμενης απόφασης από νοτιοαφρικανικό εφετείο.Στις 6 Ιουλίου 2016 καταδικάστηκε σε φυλάκιση 6 ετών για τη δολοφονία. Επίσημη ιστοσελίδα του Όσκαρ Πιστόριους Προφίλ του αθλητή στην επίσημη ιστοσελίδα της IAAF] Προφίλ του αθλητή, Επίσημη ιστοσελίδα της Διεθνούς Παραολυμπιακής Επιτροπής
Παναγιώτης Μπάλλας

Ο Παναγιώτης Μπάλλας (Καρδίτσα, 6 Σεπτεμβρίου 1993) είναι Έλληνας ποδοσφαιριστής, ο οποίος αγωνίζεται στον χώρο του κέντρου κυρίως ως ανασταλτικός μέσος. Απο τον Σεπτέμβριο του 2020 αγωνίζεται στον Απόλλωνα Λάρισας.

 Ξεκίνησε το ποδόσφαιρο από νεαρή ηλικία στην Ακαδημία Ελπίδες Καρδίτσας. Το 2008 ο Ατρόμητος απέκτησε τα δικαιώματά του και εντάχθηκε στις ακαδημίες του συλλόγου, ενώ το 2010 υπέγραψε επαγγελματικό συμβόλαιο με την ομάδα του Περιστερίου. Το ντεμπούτο του πραγματοποιήθηκε στις 17 Απριλίου 2010 σε αγώνα εναντίον της Καβάλας για την τελευταία αγωνιστική της περιόδου 2010-11. Την περίοδο 2011-12 πήρε θέση στο αρχικό σχήμα της ομάδας σε πολλούς αγώνες αποδεικνύοντας το ταλέντο του. Με τον Ατρόμητο έχει φτάσει σε δύο τελικούς κυπέλλου Ελλάδας, το 2011 και το 2012. Το καλοκαίρι του 2016 αποχώρησε ως ελεύθερος και εντάχθηκε στη γερμανική Σόνενχοφ Γκροσάσπαχ, όμως δεν πήρε χρόνο συμμετοχής με αποτέλεσμα τον Ιανουάριο του 2017 να επιστρέψει στην Ελλάδα για λογαριασμό του Πανιωνίου.Τον Σεπτέμβριο του 2017 υπέγραψε τριετές συμβόλαιο συνεργασίας με την ΑΕ Λάρισας.Το καλοκαίρι του 2020 υπέγραψε στον Απόλλωνα Λάρισας ως ελεύθερος. Υπήρξε διεθνής με την εθνική Νέων από το 2011 έως το 2012, με την οποία το καλοκαίρι του 2012, συμμετείχε στο ευρωπαϊκό πρωτάθλημα (Κ-19) και κατάφερε να φθάσει στον τελικό του θεσμού, όπου ηττήθηκε 1-0 από την Ισπανία, κατακτώντας τη δεύτερη θέση και το ασημένιο μετάλλιο, με τον Μπάλλα να αγωνίζεται βασικός σε όλους τους αγώνες. Υπήρξε μέλος και της εθνικής Κ-20 που συμμετείχε στο Παγκόσμιο Κύπελλο Νέων (Κ-20) το 2013, από το 2012 μέχρι το 2014, ήταν διεθνής με την εθνική Ελπίδων, με την οποία έκανε ντεμπούτο στις 15 Αυγούστου 2012, στον νικηφόρο αγώνα (2-0) εναντίον της Πολωνίας (Κ-21). Προφίλ στο tranfermarkt.co.uk Προφίλ στο soccerway.com Προφίλ στο onsports.gr Προφίλ στο sport.gr Προφίλ στο insports.gr
Ελ-Μίρζα του Καχέτι

O Eλ-Μίρζα ή Eλιμούρζα, γεωργιανά: ელ-მირზა, ელიმურზა, (γενν. πριν από το 1532 – 1580) ήταν Γεωργιανός πρίγκιπας (μπατονισβίλι) τού βασιλικού οίκου τού Καχέτι, γιος τού βασιλιά Λέβαν τού Καχέτι από τη δεύτερη σύζυγό του, κόρη τού Καμάλ Καρα-Μουσέλ, σαμχάλ τού Τάρκι . Η προσπάθειά του να καταλάβει τον θρόνο τού Καχέτι μετά το τέλος τού Λέβαν το 1574 ηττήθηκε από τον ετεροθαλή αδελφό του, Αλέξανδρο Β΄. Ο Eλ-Μίρζα φαίνεται να απεβίωσε κατά τη διάρκεια αυτής της μάχης.

 Ήταν ο 5ος γιος (3ος από τον δεύτερο γάμο) τού Λέβαν τού Καχέτι με μία κόρη τού Καμάλ Καρα-Μουσέλ, σαμχάλ τού Τάρκι στο Νταγκεστάν. Μετά το τέλος τού Λέβαν το 1574, ο Ελ Μίρζα προέβαλε αξιώσεις για τον θρόνο τού Καχέτι. Ο μεγαλύτερος αμφιθαλής αδελφός του πρίγκιπας Γεώργιος, είχε σκοτωθεί το 1561 και ο πρωτότοκος ετεροθαλής αδελφός του, Αλέξανδρος (Β΄), είχε αποκηρυχθεί από τον Λέβαν. Μετά το τέλος τού πατέρα του, ο Ελ-Μίρζα και τα μικρότερα αδέλφια του, Χοσρό και Βαχτάνγκ, κατέλαβαν τον έλεγχο τού Καχέτι. Ο Αλέξανδρος (Β΄) αντεπιτέθηκε γρήγορα στέφοντας τον εαυτό του ως βασιλιά στο Μπόντμπε με τη βοήθεια των Άνω Καχετών. Ζήτησε περαιτέρω την υποστήριξη των πεθερών του από το γειτονικό βασίλειο τού Κάρτλι, τού οποίου ο ηγεμόνας, Νταούντ-Χαν, έστειλε στρατό υπό τη διοίκηση τού πρίγκιπα Μπαρτζίμ Αμιλαχόρι, πεθερού τού Αλεξάνδρου Β΄, και τού Ελιζμπάρ, δούκα τού Κσάνι. Αντιμετωπίζοντας την επέμβαση, ο Ελ-Μίρζα και τα αδέλφια του είδαν τα στρατεύματά τους να αυτομολούν στον Αλέξανδρο Β΄ και έπρεπε να βασιστούν στην υποστήριξη τού σαμχάλ και των Λεσγκίων, αλλά ηττήθηκαν στη μάχη της Τόργκα. Σύμφωνα με τον γεωργιανό ιστορικό του 18ου αι. πρίγκιπα Βαχούστι, τα τρία αδέλφια σκοτώθηκαν σε αυτή την αντιπαράθεση, αλλά ο Eλ-Μίρζα φαίνεται να απεβίωσε το 1580. Ο Ελ-Μίρζα ήταν νυμφευμένος με κάποια Κετεβάν, από την οποία απέκτησε έναν γιο, τον Γιοβέλ (άκμασε το 1580).
Πιλότος-κοσμοναύτης της ΕΣΣΔ

Ο Πιλότος-κοσμοναύτης της ΕΣΣΔ (ρωσ. Лётчик-космонавт СССР) ήταν ένας τιμητικός τίτλος της ΕΣΣΔ. Δημιουργήθηκε στις 14 Απριλίου του 1961, με απόφαση του Προέδρου του Ανώτατου Σοβιέτ της ΕΣΣΔ. Στις 20 Μαρτίου 1992, αντικαταστήθηκε από το βραβείο "Πιλότος-κοσμοναύτης της Ρωσικής Ομοσπονδίας"

 Γιούρι Γκαγκάριν (1961) Γκέρμαν Τίτοφ (1961) Αντριάν Νικολάεφ (1962) Πάβελ Πόποβιτς (1962) Βαλέρι Βικόφσκι (1963) Βαλεντίνα Τερέσκοβα (1963) Μπορίς Γιεγκόροφ (1964) Βλαντιμίρ Κομάροφ (1964) Κονσταντίν Φεοκτίσοφ (1964) Πάβελ Μπελιάεφ (1965) Αλεξέι Λεόνοφ (1965) Γκεόργκι Μπερεγκοβόι (1968) Βλαντισλάφ Βόλκοφ (1969) Μπορίς Μπολίνοφ (1969) Βίκτορ Γκορμπάτκο (1969) Αλεξέι Ιελισέιφ (1969) Βαλέρι Κουμπάσοφ (1969) Ανατόλι Φιλιπένκο (1969) Ευγκένι Χρούνοφ (1969) Βλαντιμίρ Χατάλοφ (1969) Γκεόργκι Χόριν (1969) Βιτάλι Σεβαστιάνοφ (1970) Νικολάι Ρουκαβιξνίκοφ (1971) Πιότρ Κλιμούκ (1973) Βασίλι Λάζαρεφ (1973) Βαλεντίν Λεμπέντεφ (1973) Ολέγκ Μακάροφ (1973) Γιούρι Αρτιούχιν (1974) Λεβ Ντιόμιν (1974) Γκενάντι Σαραφάνοφ (1974) Γκεόργκι Γρέχκο (1975) Αλεξέι Γκουμπάρεφ (1975) Βλαντιμίρ Αξιόνοφ (1976) Βιτάλι Ζολόμποφ (1976) Βιτσισλάφ Ζούντοφ (1976) Βαλέρι Ροζντβένσκι (1976) Γιούρι Γκλαζκόφ (1977) Βλαντιμίρ Κοβαλιόνοκ (1977) Βαλέρι Ριούμαρ (1977) Βλαντιμίρ Ντζανιμπέκοφ (1978) Αλεξάντερ Ιβανένκοφ (1978) Γιούρι Ρομανένκο (1978) Βλαντιμίρ Λιάχοφ (1979) Λεονίντ Κίτσο (1980) Γιούρι Μαλίξεφ (1980) Λεονίντ Ποπόφ (1980) Γκενάντι Στρεκάλοφ (1980) Βίκτορ Σαβίνιχ (1981) Ανατόλι Μπερεζοβόι (1982) Σβετλάνα Σαβέτσκαγια (1982) Αλεξάντερ Σερεμπρόφ (1982) Αλεξάντερ Αλεξάντροφ (1983) Βλαντιμίρ Τιτόφ (1983) Ολέγκ Ακτόφ (1984) Ιγκόρ Βολκ (1984) Βλαντιμίρ Σολοβιόφ (1984) Βλαντιμίρ Βασιούτιν (1985) Αλεξάντερ Βόλκοφ (1985) Αλεξάντερ Βικτορένκο (1987) Αλεξάντερ Βαλέικιν (1987) Ανατόλι Λεβένκο (1987) Μούσα Μανάροφ (1988) Ανατόλι Σολοβιέφ (1988) Σεργκέι Κρικάλεφ (1989) Αλεξάντερ Μπαλάντα (1990) Ανατόλι Αρτσεμπάρσκι (1991) Τόκταρ Αουμπακίροφ (1991) Βίκτορ Αφανάσιεφ (1991) Γκενάντι Μανάκοφ (1991)
Φυτικές ίνες

Με τον όρο φυτικές ίνες ή ακατέργαστες ίνες εννοούμε το σύνολο των οργανικών συστατικών των μεμβρανών των φυτικών κυττάρων και των σκελετικών συστατικών του φυτού, οι οποίες παραμένουν κατά την χημική ανάλυση των τροφίμων μετά την απομάκρυνση της πρωτεΐνης, του λίπους και των μη αζωτούχων εκχυλίσιμων υλών. Οι φυτικές ίνες είναι πολυσακχαρίτες (σύνθετοι υδατάνθρακες). Διαιτητικές ίνες είναι οι φυτικές ίνες οι οποίες μπορούν να καταναλωθούν από τον άνθρωπο.Στις φυτικές ίνες ανήκουν: Μη αμυλούχοι πολυσακχαρίτες Κυτταρίνη Ημικυτταρίνη Πηκτίνες ΚόμμεαΙνουλίνη Λιγνίνηκαι άλλα συστατικά.

 Οι φυτικές ίνες αποτελούν συστατικά των τροφών των οποίων η κατανάλωση προκαλεί διάφορες ευεργετικές ενέργειες στον οργανισμό μας. Οι ουσίες αυτές, δεν πέπτονται από το γαστρεντερικό σύστημα και μεταφέρονται ανέπαφες στο παχύ έντερο και εκεί υφίστανται μικρότερου ή μεγαλύτερου βαθμού ζύμωση από τα βακτήρια που αποικούν φυσιολογικά το έντερο. Επίσης, συγκρατούν νερό από το έντερο, καταπολεμώντας τη δυσκοιλιότητα και συμβάλλοντας στην πρόληψη του καρκίνου του εντέρου. Δίαιτες πλούσιες σε φυτικές ίνες έχουν αποδειχθεί ότι μειώνουν τα επίπεδα χοληστερόλης στο αίμα από 3% μέχρι 8%, ελαττώνουν ελαφρώς την αρτηριακή πίεση, αυξάνουν την ευαισθησία στην ινσουλίνη και μεταβάλλουν τους παράγοντες πήξης.Κάποιες τροφές πλούσιες σε φυτικές ίνες είναι: Τα δημητριακά ολικής άλεσης Τα ζυμαρικά ολικής άλεσης Τα ποπ-κορν Η αγκινάρα Τα φασόλια Οι φακές Η βρώμη Οι γλυκοπατάτες Ηλιόπουλου, Γ. Χημεία Τροφίμων, ΟΕΔΒ, Αθήνα, 1994, σελ.80
Νικόλαος Βγενόπουλος

Ο Νικόλαος Βγενόπουλος (Αγία Βαρβάρα Τριταίας Αχαΐας, 1926 - Αθήνα, 27 Δεκεμβρίου 1985) ήταν Έλληνας ιατρός και πολιτικός από την Πάτρα. Αδελφός του ήταν ο δικηγόρος Θεόδωρος Βγενόπουλος και θείος του ο πρώην υπουργός Αναστάσιος Βγενόπουλος.

 Σπούδασε Καρδιολογία στο Πανεπιστήμιο των Αθηνών και αναγορεύτηκε διδάκτορας της Ιατρικής Σχολής σε ηλικία 35 ετών. Συνετέλεσε στην ίδρυση της Ένωσης Νέων Ιατρών και εξελέγη γενικός γραμματέας και αντιπρόεδρος του Ιατρικού Συλλόγου Αθηνών. Κατά την επταετία ήταν μέλος του ΠΑΚ Ελλάδος. Το Νοέμβριο του 1970 συνελήφθη από την ΕΣΑ και υποβλήθηκε σε βασανιστήρια, κρατήθηκε στην απομόνωση και αργότερα καταδικάστηκε από έκτακτο στρατοδικείο σε φυλάκιση 2,5 ετών. Συνέχισε τη δράση του και κατά την εξέγερση του Πολυτεχνείου. Ιδρυτικό μέλος του ΠΑΣΟΚ είχε υπογράψει τη διακήρυξη της 3η Σεπτέμβρη 1974 με την οποία ιδρύθηκε. Εξελέγη με το ΠΑΣΟΚ βουλευτής Αχαΐας στις εκλογές του 1974 όπου πήρε 9.598 ψήφους (πρώτος στο νομό). Επανεξελέγη βουλευτής στις εκλογές του 1977. Στις ευρωεκλογές του 1981 εξελέγη ευρωβουλευτής με το ΠΑΣΟΚ και επανεξελέγη το 1984. Πέθανε από καρδιακό έμφραγμα το Δεκέμβριο του 1985, όντας εν ενεργεία ευρωβουλευτής και κηδεύτηκε από το Πρώτο Νεκροταφείο. Τον Ιανουάριο του 1986 αντικαταστάθηκε από τον Νίκο Παπακυριαζή. Θεόδωρος Ηλ. Λουλούδης, ΠΑΣΟΚ Αχαΐας. Μια διαδρομή 40 χρόνων, 1974-2014, Αχαϊκή Βιβλιοθήκη, Εκδόσεις Πελοπόννησος, Πάτρα 2014 ISBN 978-618-81328-4-9
Ότακαρ Β΄ της Βοημίας

Ο Ότακαρ Β΄ (τσεχ.: Přemysl Otakar II., 1233 - 26 Αυγούστου 1278), ο λεγόμενος σιδηρούς και χρυσός βασιλιάς από τον Οίκο των Πρεμυσλιδών, ήταν βασιλιάς (1253-1278) της Βοημίας, δούκας της Αυστρίας (1251-78), της Στυρίας (1260-78), της Καρινθίας (1269-78) και μάργραβος της Μοραβίας (1247-78), της Καρνιόλης (1269-78). Υπό την ηγεσία του η Βοημία έφθασε στο απόγειο της δύναμής της· ο ίδιος φιλοδόξησε να γίνει βασιλιάς της Γερμανίας, αλλά δεν μπόρεσε.

 Ήταν δευτερότοκος γιος του Βεγκέσλαου Α΄ βασιλιά της Βοημίας και της Κουνιγούνδης των Χοενστάουφεν, κόρης του Φιλίππου δούκα της Σουαβίας. Πρώτα νυμφεύτηκε το 1252 τη Μαργαρίτα των Μπάμπενμπεργκ, κόρη του Λεοπόλδου ΣΤ΄ δούκα της Αυστρίας. Ήταν 26 έτη μεγαλύτερή του· έμειναν άτεκνοι και ο γάμος ακυρώθηκε. Το 1261 νυμφεύτηκε για δεύτερη φορά με την Κουνιγκούντα των Ρουρικιδών, κόρη του Ροστισλάβ πρίγκιπα του Χάλιχ και είχε τέκνα: Κουνιγκούντα 1265-1321, παντρεύτηκε τον Μπολέσλαφ Β΄ των Πιάστ δούκα της Μαζοβίας. Αγνή 1269-1296, παντρεύτηκε τον Ροδόλφο Β΄ των Αψβούργων δούκα της Αυστρίας. Βεγκέσλαος Β΄ 1271-1305, βασιλιάς της Βοημίας. Ερρίκος 1262-1263, απεβ. 1 έτους.Από μία μη νόμιμη σχέση είχε φυσικά τέκνα: (νόθος) Νικόλαος Α΄ π. 1255-1318, δούκας της Οπάβα (γερμαν. Τροππάου), ιδρυτής τού κλάδου Πρεμυσλιδών-Σιλεσίας. (νόθος) Ιωάννης, πρύτανης τού Συλλόγου τού καθεδρικού τού Βύσεχραντ.Ο Ότακαρ Β΄ ήταν 2ος εξάδελφος της μητέρας της 2ης συζύγου του Κουνιγκούντα των Ρουρικιδών του Χάλιχ.. Chisholm, Hugh, ed. (1911). "Ottakar I.". Encyclopædia Britannica. 20 (11th ed.). Cambridge University Press. pp. 367–368. Parrott, Cecil (19ρ66). "Otakar Premysl, King of Bohemia". History Today. 16 (11): 765–72.
Φαμπρίσε Ακουά

Ο Φαμπρίσε Αλσεμπίαντες Μαϊέκο (πορτογαλικά: Fabrice Alcebiades Maieco, γεννήθηκε 30 Μαΐου 1977), περισσότερο γνωστός ως Φαμπρίσε Ακουά (Akwá), είναι Ανγκολανός πρώην ποδοσφαιριστής, ο οποίος αγωνιζόταν ως επιθετικός. Από το ντεμπούτο με την Εθνική Ανγκόλας το 1995, ο Ακουά έπαιξε σε 78 αγώνες, σημειώνοντας 39 γκολ, που τον καθιστούν τον κορυφαίο σκόρερ της εθνικής ομάδας. Συμμετείχε με την Ανγκόλα σε τρία Κύπελλα Εθνών Αφρικής και ήταν αρχηγός της ομάδας στο Παγκόσμιο Κύπελλο του 2006.

 Ο Ακουά έπαιξε για τρεις ποδοσφαιρικούς συλλόγους στην Πορτογαλία στην αρχή της σταδιοδρομίας του: τις Μπενφίκα, ΦΚ Αλβέρκα και Ασοσιασάο Ακαντέμικα ντε Κοΐμπρα. Πέρασε τέσσερα χρόνια στην Πορτογαλία πριν μετακομίσει στο Κατάρ, όπου είχε την πιο επιτυχημένη περίοδο της σταδιοδρομίας του.Πέρασε επτά χρόνια εκεί, παίζοντας για τρεις διαφορετικές ομάδες του Πρωταθλήματος Κατάρ, τις Αλ Ουάκρα, Αλ Γκαράφα ΣΚ και Κατάρ ΣΚ. Την εποχή του στο Κατάρ, κέρδισε το Κύπελλο Αραβικών Πρωταθλητριών Συλλόγων, το Κύπελλο Κατάρ και ήταν ο πρώτος σκόρερ του πρωταθλήματος το 1999, με 11 γκολ. Αφού άφησε την Αλ Ουάκρα για δεύτερη φορά το 2006, έμεινε αδέσμευτος μέχρι το 2007, όταν μετακόμισε στον ανγκολανό σύλλογο Ατλέτικο Πετρόλεος Λουάντα, όπου παρέμεινε εκεί για μία σεζόν, πριν αποσυρθεί από το επαγγελματικό ποδόσφαιρο.Ο Ακουά έκανε την πρώτη του συμμετοχή για την Ανγκόλα το 1995 εναντίον της Μοζαμβίκης. Συνολικά έκανε 78 συμμετοχές, σημειώνοντας 39 γκολ. Το ένα ήταν το νικητήριο γκολ που έστειλε την Ανγκόλα στο πρώτο της Παγκόσμιο Κύπελλο. Έπαιξε και στα τρία παιχνίδια της Ανγκόλας στο Παγκόσμιο Κύπελλο του 2006, όπου δεν σκόραρε. Η Ανγκόλα αποκλείστηκε από τον όμιλό της. Ο Ακουά αποσύρθηκε από την εθνική ομάδα αμέσως μετά τη διοργάνωση. Ο Ακουά είναι επί του παρόντος μέλος της νομοθετικής συνέλευσης της Ανγκόλας. Ενδιαφέρεται για μεγάλες εξελίξεις στον αθλητισμό στην Ανγκόλα. Με συλλόγους Κύπελλο Κατάρ (4) : 1999, 2000, 2002, 2004 Κύπελλο Σεΐχ Κασίμ: 1999Εθνική Ανγκόλας Κύπελλο ΣΠΟΝΑ (3) : 1999, 2001, 2004Ατομικές διακρίσεις Πρωτάθλημα Κατάρ: Πρώτος σκόρερ 1998–99 Καλύτερος ξένος παίκτης στο Κατάρ (3) : 1999, 2004, 2005 Ανγκολανός Παίκτης της Χρονιάς: 2006 Κατάλογος κορυφαίων διεθνών σκόρερ ποδοσφαίρου ανδρών ανά χώρα Ποδόσφαιρο - Akwá, Petro's New Reinforcement AllAfrica.com, 5 Ιουνίου 2007 Προφίλ στο Transfermarkt.com
Ιάκωβος της Μαγιόρκας (μοναχός)

Ο Ιάκωβος της Μαγιόρκας (Καταλανικά : Jaume περί το 1274 - περί το 1330), μέλος του Οίκου της Βαρκελώνης και του Τάγμα των Φραγκισκανών ήταν μεγαλύτερος γιος του Ιακώβου Β΄ της Μαγιόρκας και της συζύγου του Εσκλαραμούνδας της Φουά. Η οικογένεια του ήταν στενά αφοσιωμένη στην θρησκεία ακόμα και για τα πρότυπα της εποχής. Ο παππούς του Ιάκωβος Α΄ της Αραγωνίας ήταν μέλος του Τάγματος των Κιστερκιανών ενώ τα αδέλφια του Φίλιππος της Μαγιόρκας και Σάντσα της Μαγιόρκας ήταν μέλη του Τάγματος των Φραγκισκιανών.

 Ο Ιάκωβος γνώρισε το Τάγμα των Φραγκισκανών με έναν άλλο μεγάλο πρίγκιπα τον Λουδοβίκο της Τουλούζης την εποχή που ήταν αιχμάλωτοι του Ιακώβου Β΄ της Αραγωνίας, πρώτου ξαδέλφου του Ιακώβου. Ο βασιλιάς με διάταγμα "απαγόρευσε στους μοναχούς να επισκέπτονται τους πρίγκιπες την νύχτα" κάτι που δείχνει την στενή σχέση που είχαν οι δυο πρίγκιπες με τους μοναχούς. O Άγιος Λουδοβίκος της Τουλούζης δεύτερος γιος του Βασιλιά της Νεαπόλεως Καρόλου Β΄ και της Μαρίας της Ουγγαρίας παραιτήθηκε από τον θρόνο της Νεαπόλεως όταν πέθανε ο μεγαλύτερος αδελφός του Κάρολος Μαρτέλος της Ουγγαρίας για να αφοσιωθεί στο τάγμα. Ο Λουδοβίκος έγινε επίσκοπος Τουλούζης (1297) και πέθανε την ίδια χρονιά, αυτό προκάλεσε έντονη συγκίνηση στον Ιάκωβο. Ο αρραβώνας του Ιακώβου με την Αικατερίνη Α΄ του Κουρτεναί τιτλούχο Λατίνη Αυτοκράτειρα έγινε το 1298, βρέθηκε ολόκληρη η Γαλλική βασιλική αυλή ανάμεσα τους και ο βασιλιάς Φίλιππος Δ΄ της Γαλλίας και η βασίλισσα Ιωάννα Α΄ της Ναβάρρας. Το ζεύγος είχε συγγένεια και χρειαζόταν παπική απαλλαγή αλλά ο πάπας Πάπας Βονιφάτιος Η΄ δεν την έδωσε. Ο Ιάκωβος αποφάσισε να παραιτηθεί από τα δικαιώματα του για την διαδοχή στον θρόνο της Μαγιόρκας και να γίνει μοναχός, διάδοχος ορίστηκε ο δεύτερος αδελφός του Σάντσο της Μαγιόρκα. Η αδελφή του Σάντσα της Μαγιόρκας είπε "απαρνήθηκε την βασιλική δύναμη για την αγάπη του Χριστού και έγινε ο ευλογημένος γιος του Αγίου Φραγκίσκου υπό τις διαταγές του" (1299). Την υπόλοιπη ζωή του την πέρασε σε μοναστήρι στην Περπινιάν σαν απλός Φραγκισκιανός μοναχός. Amari, Michele (1850). History of the War of the Sicilian Vespers. R. Bentley. Agius, Dionisius A.; Netton, Ian Richard, eds. (1997). Across the Mediterranean frontiers: trade, politics and religion, 650–1450 : selected proceedings of the International Medieval Congress, University of Leeds, 10–13 July 1995, 8–11 July 1996. Brepols. Burr, David (2010). Spiritual Franciscans: From Protest to Persecution in the Century After Saint Francis. Penn State Press. Pryds, Darleen N. (2000). The King embodies the world: Robert d'Anjou and the politics of preaching. BRILL. Sarfaty, David E. (2010). Columbus Re-Discovered. Dorrance Publishing.
Σταύρος Κοντονής

Ο Χαράλαμπος - Σταύρος Κοντονής (γενν. 1963) είναι Έλληνας δικηγόρος και πολιτικός. Έχει διατελέσει βουλευτής Ζακύνθου του ΣΥΡΙΖΑ (2012-2019), υπουργός Δικαιοσύνης και υφυπουργός Αθλητισμού.Στις βουλευτικές εκλογές του Μαΐου και του Ιουνίου 2023 έθεσε υποψηφιότητα με το ΠΑΣΟΚ - Κίνημα Αλλαγής.

 Γεννήθηκε το 1963 στη Ζάκυνθο. Αποφοίτησε από τη Νομική Σχολή Αθηνών το 1995. Έκτοτε ασκεί τη δικηγορία.Κατά τη διάρκεια των σπουδών του ανέπτυξε έντονη πολιτική και συνδικαλιστική δραστηριότητα, και διετέλεσε για δύο θητείες πρόεδρος του Συλλόγου Φοιτητών Νομικής και μέλος του προεδρείου του κεντρικού συμβουλίου της ΕΦΕΕ. Επίσης, ήταν εκλεγμένο μέλος της Συγκλήτου του Πανεπιστημίου Αθηνών και μέλος του γραφείου του Κεντρικού Συμβουλίου της ΕΚΟΝ Ρήγας Φεραίος, της νεολαίας του ΚΚΕ Εσωτερικού.Υπήρξε μέλος της Πανελλαδικής Συντονιστικής Επιτροπής του ΣΥΡΙΖΑ και σήμερα είναι μέλος της Κεντρικής Επιτροπής του κόμματος. Εσωκομματικά, προέρχεται από την Ανανεωτική Κομμουνιστική Οικολογική Αριστερά (ΑΚΟΑ), που είχε ιδρυθεί από τον Γιάννη Μπανιά.Εκλέχθηκε βουλευτής Ζακύνθου με τον ΣΥΡΙΖΑ στις εκλογές του Ιουνίου του 2012 και επανεκλέχθηκε τον Ιανουάριο και τον Σεπτέμβριο 2015. Στην πρώτη κυβέρνηση του Αλέξη Τσίπρα ήταν υφυπουργός Αθλητισμού και στη δεύτερη κυβέρνηση Τσίπρα ανέλαβε εκ νέου το ίδιο αξίωμα. Τον Μάρτιο του 2015 κατέθεσε το νομοσχέδιο για «Επείγοντα μέτρα για την αντιμετώπιση της βίας στον αθλητισμό και άλλες διατάξεις», σύμφωνα με το οποίο ο υπουργός αθλητισμού θα μπορεί να επιβάλει πρόστιμα, να ανακαλεί την αναγνώριση αθλητικών σωματείων, να διακόπτει αγωνιστικές ή το πρωτάθλημα. Επίσης, απαγορεύει τη διάθεση εισιτηρίων σε μη αναγνωρισμένες λέσχες οπαδών και επιβολή προστίμων σε ΜΜΕ για παρότρυνση, υποκίνηση ή ενθάρρυνση επεισοδίων. Το νομοσχέδιο προκάλεσε την αντίδραση της FIFA και της UEFA λόγω της επέμβασης στην ανεξαρτησία των αθλητικών ομοσπονδιών, απειλώντας με αποβολή της ΕΠΟ. Στις 3 Μαρτίου 2016, μετά από επεισόδια στον αγώνα κυπέλλου ΠΑΟΚ-Ολυμπιακού, αποφάσισε την οριστική διακοπή του Κυπέλλου, προκαλώντας την αντίδραση της ΕΠΟ. Τελικά η διοργάνωση συνεχίστηκε. Επίσης, ανέβαλε την έναρξη του πρωταθλήματος 2016-17 αναφέροντας λόγους δημόσιας τάξης.Στις 5 Νοεμβρίου 2016 μετά τον ανασχηματισμό, ανέλαβε το Υπουργείο Δικαιοσύνης, Διαφάνειας και Ανθρωπίνων Δικαιωμάτων. Στον ανασχηματισμό στις 29 Αυγούστου 2018, τον αντικατέστησε στο αξίωμα ο Μιχάλης Καλογήρου. Στις εκλογές του 2019 ήταν ξανά υποψήφιος στη Ζάκυνθο, ωστόσο δεν εξελέγη. Στις 8 Οκτωβρίου 2020 και ύστερα από μία σειρά δηλώσεών του διαγράφηκε από τον ΣΥΡΙΖΑ.Στις βουλευτικές εκλογές του Μαΐου και του Ιουνίου 2023 έθεσε υποψηφιότητα με το ΠΑΣΟΚ - Κίνημα Αλλαγής.
174567 Βάρντα

Η Βάρντα (αγγλικά: Varda), με προσωρινό προσδιορισμό 2003 MW12, είναι ένα μεγάλο αντικείμενο της ζώνης του Κάιπερ, με διάμετρο περίπου 800 χιλιόμετρα. Ανακαλύφθηκε το 2003. Τις 16 Ιανουαρίου 2014 ανακοινώθηκε ότι θα ονομαστεί Βάρντα, από τη φανταστική βασίλισσα των Βάλαρ και κύριο χαρακτήρα της μυθολογίας που επνεύστηκε ο Τζον Ρόναλντ Ρούελ Τόλκιν.

 Τo αφήλιο του είναι 52,1 ΑΜ από τον Ήλιο, το περιήλιο 39 ΑΜ από τον Ήλιο και η μέση απόστασή του από τον Ήλιο είναι 45,6 ΑΜ. Περιφέρεται γύρω από τον Ήλιο σε 308 χρόνια, με ταχύτητα 4,38 m/s. Κλίση 21,5 μοίρες. Έχει παρατηρηθεί 68 φορές, από το 1980 μέχρι το 2010. Η διάμετρός του υπολογίζεται με βάση παρατηρήσεις από το διαστημικό τηλεσκόπιο Χέρσελ ότι είναι περίπου 800 χιλιόμετρα. Το αλβέδο του υπολογίζεται ότι είναι 0,1. Υπολογίζεται με κάποιες μικρής διάρκειας φασματικές παρατηρήσεις ότι έχει περίοδο περιφοράς 5,9 ώρες. Ένας δορυφόρος, ο Ίλμαρε (Βάρντα Ι), ανακαλύφθηκε σε μια φωτογραφία που τραβήχθηκε τις 26 Απριλίου 2009 από το Διαστημικό Τηλεσκόπιο Χαμπλ. Ο δορυφόρος είναι 1,45 βαθμούς πιο αχνός από το κύριο αντικείμενο και υπολόγιζεται ότι έχει διάμετρο περίπου 350-400 χιλιόμετρα. Η απόσταση που χωρίζει τα δύο σώματα υπολογίστηκε σε 4.200 χιλιόμετρα.
Καπαρέλλι Αργολίδας

Το Καπαρέλλι είναι ημιορεινό χωριό του Νομού Αργολίδος. Βρίσκεται σε υψόμετρο 380 μέτρων και το 2021 ο μόνιμος πληθυσμός του ανερχόταν σε 147 κατοίκους. Απέχει 27 χλμ. απο την έδρα του δήμου, το Άργος. Το όνομα Καπαρέλλι προέρχεται από το ιταλικής προέλευσης Καπαρέλο, και η ιστορία του χωριού σημαδεύτηκε το 1944 από τη φωτιά που έβαλαν εκεί οι Γερμανοί. Απέναντι σε ένα λοφίσκο δεσπόζει η μητρόπολη του Καπαρελλίου, ο Άγιος Ιωάννης ο Πρόδρομος, που ακόμα κι από μακριά ξεχωρίζει για την ιδιαίτερη παραδοσιακή αρχιτεκτονική της. Το Καπαρέλλι είναι επίσης γνωστό στους λάτρεις των μαραθώνιων διαδρομών, αφού από εκεί περνά την τελευταία Κυριακή του Σεπεμβρίου το Σπάρταθλον, των 248 χιλιομέτρων.

 Σε υψόμετρο 440 μ. βρίσκεται το σπήλαιοβαθρο που υπάγεται στο Δήμο Άργους Μυκηνών. Αυτό το σπήλαιο ήταν γνωστό στους κατοίκους της περιοχής με το όνομα ¨Τρύπα¨ στην οποία έριχναν κάθε τι άχρηστο και ακάθαρτο. Ο κάτοικος του χωριού Δ. Καπαρέλλος, μετά την επίσκεψη του στο σπήλαιο των Ιωαννίνων σκέφτηκε ότι θα μπορούσε και η ¨Τρύπα¨ του χωριού του να κρύβει υπόγειους θησαυρούς σαν αυτούς του σπηλαίου Περάματος. Η έκπληξή τους ήταν μεγάλη όταν διαπίστωσαν ότι, αν και δεν είχε το μέγεθος του Σπηλαίου Περάματος, δεν υστερούσε όμως σε διάκοσμο. Το γεγονός έγινε γνωστό στον επιχειρηματία και κάτοικο Ναυπλίου κ. Ι. Προύντζο, ο οποίος παρακάλεσε τηλεφωνικώς την κ. Α. Πετροχείλου να το επισκεφθεί. Η κ. Πετροχείλου κατά την επίσκεψη της στις 16 Αυγούστου 1978 το χαρακτήρισε αξιόλογο από τουριστικής πλευράς και πραγματοποίησε προκαταρκτικές μετρήσεις με βοηθούς τους κατοίκους του χωριού: Δ.Καπαρέλλο, Γ. Νάση και Β. Νάση. Η ολοκλήρωση χαρτογράφησης πραγματοποιήθηκε το Δεκέμβριο του 1979 με βοηθούς: Τον Πρόεδρο Κοινότητος Σπυρ. Καπαρέλλο, τον Αντιπρόεδρο Παν. Μπούρη, το Δημοδιδάσκαλο Χρ. Κολιγλιάτη και τους κατοίκους του Χωριού Γ. Γιαννακόπουλο και Μιχ. Δ. Καπαρέλλο, με εντολή Ε.Σ.Ε και χορηγία της τότε Κοινότητος Καπαρελίου. Ο πληθυσμός του χωριού απο το 1879 μέχρι το 1940 σημείωνε αύξηση ενώ μεταπολεμικά μειώθηκε ελαφρά, έπειτα σταθεροποιήθηκε και το 2021 κατέγραψε πολύ μεγάλη κάμψη.
Ping flood

Η επίθεση Ping flood ανήκει στην κατηγορία επιθέσεων άρνησης υπηρεσιών (DOS - Denial of Service) και περιλαμβάνει την συνεχή αποστολή πακέτων ping (ICMP Echo Request) από τον υπολογιστή του επιτιθέμενου προς τον υπολογιστή του αμυνόμενου. Για να επιτύχει αυτή η επίθεση θα πρέπει ο επιτιθέμενος να διαθέτει μεγαλύτερο bandwidth (εύρος ζώνης) από το θύμα, δηλαδή η σύνδεσή του με το διαδίκτυο να είναι πιο γρήγορη σε σχέση με του θύματος (για παράδειγμα γραμμή DSL έναντι απλής dial-up σύνδεσης). Εάν σε κάθε πακέτο ping (ICMP Echo Request) το θύμα απαντήσει με πακέτο ICMP Echo Reply, τότε καταναλώνει όλη την ευρυζωνική της σύνδεσής του και κατά συνέπεια οι υπηρεσίες που προσφέρει δεν είναι πλέον διαθέσιμες στους χρήστες του.

 Για την μείωση των συνεπειών από μία επίθεση ping, το θύμα μπορεί να χρησιμοποιήσει ένα firewall ούτως ώστε τα πακέτα ping να σταματάνε σε αυτό και να απορρίπτονται. Έτσι λοιπόν αποτρέπεται η αποστολή πακέτων ICMP Echo Reply από το θύμα και κατά συνέπεια δεν σπαταλιέται πολύτιμη ευρυζωνική και δεν δίνει πληροφορίες στον επιτιθέμενο για την εξέλιξη της επίθεσής του. Μία άλλη τακτική είναι η εξής: Αντί να απορρίπτονται όλα τα πακέτα ping, καταγράφεται ο αριθμός των πακέτων που δέχεται το firewall και εάν διαπιστωθεί ότι ο αριθμός αυτός υπερβαίνει κάποιο ανώτατο όριο που έχει προκαθοριστεί, τότε το firewall αρχίζει να τα απορρίπτει. Τις περισσότερες φορές ο επιτιθέμενος δεν χρησιμοποιεί τον δικό του ηλεκτρονικό υπολογιστή για να επιτεθεί, αλλά χρησιμοποιεί άλλους υπολογιστές που έχει παραβιάσει προηγουμένως. Με τον τρόπο αυτό καταφέρνει να καλύψει τα ίχνη του και ο εντοπισμός του καθίσταται πολύ δύσκολος. Ping Of Death Επίθεση Smurf Ping ICMP Χάκερ Firewall
Ελεονώρα της Αυστρίας, βασίλισσα της Πολωνίας

Η Ελεονώρα (γερμ. Eleonore von Österreich, 21 Μαΐου 1653 - 17 Δεκεμβρίου 1697) από τον Οίκο των Αψβούργων ήταν κόρη του Αρχιδούκα της Αυστρίας και Βασιλιά της Ουγγαρίας, Βοημίας & Ουγγαρίας και με τους γάμους της έγινε πρώτα βασίλισσα της Πολωνίας-Λιθουανίας και μετά δούκισσα της Λωρραίνης.

 Η Ελεονώρα Μαρία Ιωσηφίνα ήταν η δεύτερη (1η από τον 3ο γάμο) κόρη του Φερδινάνδου Γ΄ της Αγίας Ρωμαϊκής Αυτοκρατορίας και της 3ης συζύγου του Ελεονώρας Γκοντζάγκα, κόρης του Καρόλου Β΄ του Νεβέρ. Παντρεύτηκε πρώτα το 1670 τον Μιχαήλ Κορύμπουτ Βισνιοβιέτσκι της Πολωνίας. Δεν απέκτησαν απογόνους και ο Μιχαήλ Κορύμπουτ απεβίωσε το 1673. Το 1678 η Ελεονώρα έκανε δεύτερο γάμο με τον Κάρολο Ε΄ της Λωρραίνης και είχε τέκνα: Λεοπόλδος (1679 - 1729), Δούκας της Λωρραίνης. Κάρολος Ιωσήφ (1680 - 1715), Αρχιεπίσκοπος & Πρίγκιπας-Εκλέκτορας του Τρηρ. Ελεονώρα της Λωρραίνης (1682). Κάρολος Φερδινάνδος (1683 - 1685). Ιωσήφ Ιννοκέντιος Εμμανουήλ (1685 - 1705). Φραγκίσκος Αντώνιος Ιωσήφ (1689 - 1715), Ηγούμενος του Μαλμεντύ και του Στάμπλο, αββαείων στη Λιέγη. Davies, Norman (1982). God's Playground:A History of Poland. Vol. I. Columbia University Press.Lipp, Charles T. (2011). Noble Strategies in an Early Modern Small State: The Mahuet of Lorraine. University of Rochester Press.
Ζωρζ Λαμπικά

Ο Ζωρζ Λαμπικά (1930-2009) ήταν Γάλλος μαρξιστής φιλόσοφος. Κύρια ενδιαφέροντά του ήταν η βία, η σχέση δημοκρατίας και επανάστασης, ο Ροβεσπιέρος και η αραβομουσουλμανική σκέψη.

 (2014) Η βία; Ποια βία;, εκδόσεις Εκτός Γραμμής. (2009) «Επιστροφή στον Λένιν», μτφρ. Τάσος Μπέτζελος, περιοδικό Εκτός Γραμμής, τχ. 23 (2011) «Για το ανέφικτο της μη βίας» (συνέντευξη στο περιοδικό Critique Communiste), μτφρ. Τ. Μπέτζελος, περιοδικό Εκτός Γραμμής, τχ. 27-28 (2014) «Η βία; Ποια βία;», μτφρ. Χρήστος Βαλλιάνος – Τάσος Μπέτζελος, περιοδικό Εκτός Γραμμής, τχ. 35
Μηλέα η δασική

Η Μηλέα η δασική (λατ. Malus sylvestris) ή ευρωπαϊκό ξινόμηλο είναι είδος οπωροφόρου δένδρου που ανήκει στο γένος των μηλοειδών (Malus) που σήμερα υπάγεται στην κόκκινη λίστα των φυτών σε ανεπάρκεια. Αναφέρεται από τον Διοσκουρίδη και τον Πλίνιο. Από μελέτες που έγιναν, η μηλιά (Malus domestica) θεωρείται ότι είναι υβριδογενούς καταγωγής και ότι έχει προκύψει από διασταυρώσεις μερικών ευρωπαϊκών και ασιατικών ειδών άγριας μηλιάς.

 Είναι ως επί το πλείστον ψηλοί θάμνοι από 3 μέχρι 5 μέτρα αλλά απαντώνται και δέντρα που φτάνουν τα δέκα μέτρα. Έχουν κόμη συμπαγή και φλοιό φαιόχρωμο που φέρει αγκάθια. Τα φύλλα του είδους κυμαίνονται από 4 μέχρι 8 εκατοστά, είναι οδοντωτά, έχουν ωοειδές σχήμα και η επιφάνειά τους είναι λεία ή καλυμμένη με χνούδι. Ανθοφορεί Απρίλιο με Μάιο και τα άνθη του έχουν χρώμα άσπρο μέχρι ανοιχτό ροζ. Η μηλέα η δασική, ή αγριομηλιά είναι μελιτοφόρο φυτό. Φέρει καρπούς σφαιρικού σχήματος, διαμέτρου 2-4 εκατοστών με ξινόπικρη γεύση. Το είδος εξαπλώνεται από την κεντρική μέχρι την ανατολική Ευρώπη. Αντέχει στις χαμηλές θερμοκρασίες. Στην περιοχή των Άλπεων απαντά σε υψόμετρο μέχρι και 1100 μέτρων. Φύεται μεμονωμένα σε αργιλλώδη ή πετρώδη εδάφη, πλούσια σε θρεπτικά συστατικά. USDA Προφίλ φυτών Malus sylvestris στην Ισπανία
Εθνικός ύμνος της Τόνγκα

"Ko e fasi ʻo e tuʻi ʻo e ʻOtu Tonga" είναι ο εθνικός ύμνος της Τόνγκα. Στην τοπική τονγκανική γλώσσα, ο τίτλος σημαίνει "τραγούδι του βασιλιά των Νησιών Τόνγκα". Οι στίχοι γράφτηκαν από τον Πρίγκιπα Uelingatoni Ngū Tupoumalohi κι η μουσική από τον Karl Gustavus Schmitt. Χρησιμοποιήθηκε για πρώτη φορά το 1874.

 ʻE ʻotua māfimafi ko homau ʻeiki koe ko koe ko e falalaʻanga mo e ʻofa ki Tonga.ʻAfio hifo ʻemau lotu ʻaia ʻoku mau faí ni mo ke tali homau loto ʻo maluʻi ʻa Tupou. Ω, μεγαλοδύναμε Θεέ! Είσαι ο Κύριός μας, Εσύ είσαι ο στύλος κι η αγάπη των Τονγκανών. Ρίξε το βλέμμα Σου στην προσευχή μας αυτή που τώρα κάνουμε κι ας ανταποκριθείς στην ευχή μας να προστατεύεις τους Τουπόου.Τουπόου: όνομα των μοναρχών των Νησιών Τόνγκα. Νομοθεσία (σε μορφή .pdf)
Βασιλεία Γκουζίνη

Η Βασιλεία (Λία) Γκουζίνη, γεννημένη στις 6 Μαρτίου 1975, είναι Ελληνίδα πρώην καλαθοσφαιρίστρια και νυν προπονήτρια. Διαθέτοντας ύψος 1,74 μέτρα αγωνίζεται ως Point Guard και Shooting Guard.

 Ξεκίνησε την καριέρα της από την Αναγέννηση, όπου και αγωνίστηκε μέχρι το 2003. Τότε πήρε μεταγραφή για τον Α.Ο. Παγκρατίου όπου και παρέμεινε για τέσσερα χρόνια. Το 1997 υπέγραψε συμβόλαιο με την ΑΕΚ Τρίπολης, ενώ το 1999 φόρεσε τα χρώματα του Δ.Α.Σ. Άνω Λιοσίων.Στην ομάδα αυτή παρέμεινε για πέντε περιόδους πανηγυρίζοντας τρία συνεχόμενα Πρωταθλήματα (2000-01 · 2001-02 · 2002-03) και ένα Κύπελλο Ελλάδος (2001). Μάλιστα αναδείχθηκε και MVP του τελικού που διεξήχθη στη Νέα Ιωνία Μαγνησίας.Το 2006 έκανε μια σύντομα στάση στον Μ.Α.Σ. Καστοριά και, τέλος, το 2006 έλαβε μεταγραφή στην ομάδα του Αθηναϊκού όπου και έκλεισε την καριέρα της το 2009. Κατά την περίοδο αυτή εμπλούτισε την τροπαιοθήκη της με έναν ακόμη τίτλο, εκείνο του Πρωταθλήματος Ελλάδος το 2008-09 το οποίο ο Αθηναϊκός κατέκτησε αήττητος. 2000-01: Πρωτάθλημα (Δ.Α.Σ. Άνω Λιοσίων) 2001-02: Πρωτάθλημα & Κύπελλο Ελλάδος (Δ.Α.Σ. Άνω Λιοσίων) 2002-03: Πρωτάθλημα (Δ.Α.Σ. Άνω Λιοσίων) 2008-09: Πρωτάθλημα (Αθηναϊκός Α.Σ.) Η Γκουζίνη έλαβε μέρος σε 64 αγώνες της Εθνικής Ελλάδος Γυναικών σημειώνοντας 344 πόντους. Συμμετείχε στα Ευρωπαϊκά Πρωταθλήματα (EuroBasket) του 2003 και 2005. Αμέσως μετά την αποχώρησή της από τα γήπεδα (2009-10) προσελήφθη ως βοηθός προπονητή από τον Πανιώνο στο πλευρό του Γαβρίλου Καλογερόπουλου. Το καλοκαίρι του 2010 υπέγραψε συμβόλαιο με τη Φ.Ε.Α. ως άμεση συνεργάτης του Κυριάκου Κοσμίδη. Το καλοκαίρι του 2015 επέστρεψε στον Αθηναικό ως Βοηθός ξανά του Γαβρίλου Καλογερόπουλου. Τη σεζόν 2018-19 εργάστηκε ως βοηθός προπονητή στον Παναθηναϊκό και ως προπονήτρια στο Γυναικείο τμήμα της ΕΣΚΔ Νέας Ιωνίας, στο οποίο συνέχισε και την επόμενη σεζόν, έχοντας ως απολογισμό 2 ανόδους (Άνοδος στη Β' και Α' ΕΣΚΑ Γυναικών). Η Γκουζίνη έχει παντρευτεί τον πεπειραμένο προπονητή καλαθοσφαίρισης, Γιώργο Σκαραφίγκα, με τον οποίο έχει συνεργαστεί και επαγγελματικά στην ομάδα του Πανελευσινιακού και της Πεντέλης. Βασιλεία Γκουζίνη, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). Βασιλεία Γκουζίνη, στατιστικά συμμετοχών στις διοργανώσεις της FIBA Europe.